ועדת הכספים, כנסת 20, פרוטוקול מספר 277, 2016-02-16 11:00

משה גפני: רבותיי, אני ממשיך את הישיבה.

משה גפני: אנחנו עוסקים באישור מוסדות ציבור לעניין סעיף 46 ולעניין סעיף 61.

משה גפני: מר ארז אורעד, בבקשה – משרד האוצר.

אראל מרגלית: דרך אגב, אני חייב לציין שמה שביקשנו לפני כמה חודשים – הם נותנים לנו את זה.

אראל מרגלית: אז הם נותנים לנו גם את המחזור.

אראל מרגלית: הם נותנים לנו את הפרטים כמו שביקשנו.

משה גפני: מאה אחוז.

משה גפני: אני מבקש שתסביר את הרשימה.

משה גפני: גם הרשימה של סעיף 46 וגם הרשימה של סעיף 61.

משה גפני: בבקשה.

<ארז אורעד: בוקר טוב לחברי ועדת הכספים, כבוד היושב ראש גפני.

<ארז אורעד: אני מתכבד להביא בפניכם שתי רשימות: רשימה אחת לעניין סעיף 46 – הטבות מס למוסדות ציבור שזכו - - - שר האוצר, לפי פקודת מס הכנסה, ובאים לאישורכם ברשימה שמספרה – זה חשוב לפרוטוקול – 9-128-16.

<ארז אורעד: זה לעניין סעיף 46; ורשימה שנייה, לעניין סעיף 61 בחוק מיסוי מקרקעין, שסימנה 9-133-16.

<ארז אורעד: ששם למעשה יש לנו אותו ציבור, שמוכרים לעניין הטבות מס של מיסוי מקרקעין.

<ארז אורעד: הרשימה הראשונה של סעיף 46 – מחובתי פשוט להסב את תשומת לבכם למספר עמותות שיש פנים לכאן ולכאן.

<ארז אורעד: חבר הכנסת מיקי רוזנטל ביקש אז לעניין תנועת הערבות לאיחוד העם, שהיא גם ברשימה הזאת, לוודא שאין חקירה.

<ארז אורעד: בדקנו.

<ארז אורעד: זימנו אותם.

<ארז אורעד: לא מצאנו שום סימן לחקירה; אצלנו, בכל אופן, ברשות המיסים.

<ארז אורעד: לא הסתפקנו בכך.

<ארז אורעד: קראנו להם גם לשימוע בפנינו.

<ארז אורעד: ערכנו פרוטוקול.

<ארז אורעד: אתה יכול לעיין בו אם אתה רוצה.

<ארז אורעד: הם מכחישים מכל וכול את כל הנושא הזה - - -

משה גפני: אני מבקש רק להעיר לחברים שלא היו בדיון ההוא: כאשר עולה נושא שמישהו מחברי הוועדה מעלה חשד לחקירה משטרתית או משהו שהוא בסדר גודל של עבירה על החוק או משהו פלילי, אנחנו מוציאים את העמותה הזאת.

משה גפני: אני נגד להוציא עמותות.

משה גפני: אני חושב שצריכה להיות סיבה מיוחדת להוציא עמותה.

משה גפני: ברגע שחבר הכנסת מיקי רוזנטל העלה את החשד שהעמותה הזאת, יש בה חקירת משטרה.

משה גפני: הוצאנו אותה מהרשימה.

משה גפני: לא הצבענו עליה.

משה גפני: ביקשנו ממר ארז אורעד לבדוק את זה.

משה גפני: הוא בדק.

משה גפני: ומה שהוא אומר עכשיו זה - - -

מיקי רוזנטל: אני לא שמעתי מה התשובה.

מיקי רוזנטל: שאין חקירה?

<ארז אורעד: אין חקירה.

מיקי רוזנטל: אין ולא הייתה חקירה.

<ארז אורעד: חד משמעית אין ולא הייתה חקירה.

מיקי רוזנטל: אוקיי.

מיקי רוזנטל: תודה רבה.

משה גפני: תודה רבה.

משה גפני: תודה.

משה גפני: אני מודה לך.

<ארז אורעד: בדקנו ואין.

<ארז אורעד: העמותה השנייה שאנחנו מצאנו לנכון להסב את תשומת לבכם היא למעשה עמותת רופאים לזכויות אדם.

משה גפני: מספר 11 ברשימת העמותות.

<ארז אורעד: היא מספר 11 ברשימה.

<ארז אורעד: העמותה הוקמה בשנת 1992.

<ארז אורעד: עיקר עיסוקה: סיוע רפואי לחסרי ביטוח רפואי.

<ארז אורעד: מקיימת מטרה, מטרה שנמצאת בחוק הראשי לעניין בריאות.

<ארז אורעד: העמותה מסייעת לתושבי יהודה ושומרון, חבל עזה, חסרי מעמד בישראל וגם לתושבי ישראל.

משה גפני: בדקת את זה?

<ארז אורעד: בדקנו את כל הנושאים.

<ארז אורעד: יש לנו את ההתפלגויות פה.

<ארז אורעד: היו פנים לכאן ולכאן.

משה גפני: אתה יכול לומר אותם?

<ארז אורעד: כן.

<ארז אורעד: אני יכול להגיד את כל ההתפלגויות.

נאוה בוקר: אתה מדבר על עמותה - - -

בצלאל סמוטריץ': רופאים לזכויות אדם.

נאוה בוקר: על רופאים לזכויות אדם?

<קריאה: כן.

<ארז אורעד: כן.

<ארז אורעד: אני מדבר על רופאים לזכויות אדם, שמצאנו לנכון להביא אותה לאישור ועדת הכספים.

משה גפני: סעיף 11 ברשימה.

<ארז אורעד: מכיוון שלא מתפקידנו – כבר הסכמנו על כך בעבר שזה נתון למחלוקת ציבורית ופוליטית עמוקה – אין בידי עמותות שהן לא מזוהות פוליטית מפלגתית, שאותן אני לא מביא.

<ארז אורעד: אז פוליטית - - - אני לא יכול.

משה גפני: מר ארז אורעד, הכול בסדר.

משה גפני: אני רק רוצה לדעת - - -

<ארז אורעד: ההתפלגות.

משה גפני: כן.

<ארז אורעד: ההתפלגות של רופאים לזכויות אדם.

<ארז אורעד: קודם כל, מקיימים זיקה למדינת ישראל.

<ארז אורעד: ההתפלגות: לתושבי יהודה ושומרון – 32%; חסרי מעמד בישראל- 27%; חבל עזה – 29% אסירים ועצירים – 8%; ותושבי ישראל – 4%.

בצלאל סמוטריץ': רק 4% - - -

אורן אסף חזן: רגע, 4% תושבי ישראל וכל השאר זה חוץ?

אורן אסף חזן: כל השאר זה חוץ.

מיכל רוזין: באמת, באמת.

מיכל רוזין: איזה פופוליזם זול - - -

<ארז אורעד: דרך אגב, כל הנתונים האלה - - -

בצלאל סמוטריץ': יהודה ושומרון זה גם - - -

אורן אסף חזן: - - -

מיכל רוזין: כל ארץ ישראל - - -

משה גפני: אני מבקש.

משה גפני: הוא עושה את מלאכתו.

משה גפני: אני מבקש לאפשר לו להשלים.

אורן אסף חזן: רק שיגיד את הנתון החשוב הזה בקול.

אראל מרגלית: לא הבנו את כל האחוזים כי הפריעו.

אראל מרגלית: תחזור רגע על האחוזים, בבקשה.

<ארז אורעד: יש לנו ככה: 4% לטובת תושבי ישראל, בתוך הטריטוריה של ישראל.

מיכל רוזין: נו, אז מה.

משה גפני: בתוך הקו הירוק.

<ארז אורעד: בתוך הקו הירוק.

<ארז אורעד: 8% אסירים ועצירים.

<ארז אורעד: חסרי מעמד בישראל – 27%; מיהודה ושומרון – 32%; וחבל עזה – 29%.

<ארז אורעד: כאשר פה אני רק רוצה לחדד משהו - - -

מיקי רוזנטל: זה יותר טוב מהוועד למתיישבי השומרון.

<מיקי זוהר: הם משרתים את הפלסטינים.

<קריאה: ואנחנו - - - לדאוג להם.

מיקי רוזנטל: גם אתם משרתים את הפלסטינאים.

מיכל רוזין: גם אנחנו.

מיכל רוזין: כולנו.

<מיקי זוהר: לא.

<מיקי זוהר: לא.

<מיקי זוהר: אתם - - -

מיכל רוזין: אם ניפרד - - -

אורן אסף חזן: חברת הכנסת מיכל רוזין, אני הסברתי לך אלף פעם:

אורן אסף חזן: אם רע לך פה אז מוזמנת לעבור, לגור איתם.

אורן אסף חזן: אנחנו לא נכעס.

אראל מרגלית: - - -

אורן אסף חזן: לא, אני אומר את האמת.

אורן אסף חזן: למה אתה אומר לא? אתה חושש לחייה?

אורן אסף חזן: אתה חושש לחייה, חבר הכנסת אראל מרגלית?

אורן אסף חזן: הרי הכול טוב שם.

אראל מרגלית: - - -

משה גפני: חבר הכנסת אורן חזן, אבל זה לא בסדר.

משה גפני: הוא עושה את מלאכתו.

משה גפני: אני מבקש ממנו - - -

אורן אסף חזן: מקסים.

אורן אסף חזן: הוא הביא את הנתון הכי חשוב פה היום.

משה גפני: אני מבקש ממנו שיאמר את הנתונים.

משה גפני: שאף אחד לא יפריע לו להשלים את הנתונים.

משה גפני: נחליט אחר כך.

משה גפני: בבקשה.

משה גפני: מר ארז אורעד, הבמה לרשותך.

<ארז אורעד: אני רקב מדגיש פה שבנושא של העמותה הזאת מתקיימת זיקה למדינת ישראל.

<ארז אורעד: בעבר בחנו את זה לפי תושבי ישראל, לכן העמותה לא קיבלה.

<ארז אורעד: היום, לפי ההנחיות החדשות, לאחר ועדת - - -, שאומצה גם על ידי משרד המשפטים, הוצגה פה בוועדת הכספים, אומצה על ידי שר האוצר לשעבר יאיר לפיד ואומצה פה גם על ידי ועדת הכספים הקודמת בראשות חבר הכנסת ניסן סלומינסקי, אז אנחנו עוברים לזיקה למדינת ישראל.

עודד פורר: אבל ב-2012 וב-2013 הגיעו כספים לתושבי עזה?

<ארז אורעד: העמותה הזאת מתקיימת משנת 1992, וההתפלגות שלה למעשה לא משתנה.

עודד פורר: לא, אבל - - - ב-2012 וב-2013 לא השקיעו שקל בעזה, וב-2013 – 40% מתקציבם במזומן - - - בעזה.

מיכל רוזין: לא - - -

<ארז אורעד: לא.

<ארז אורעד: אני מסתכל על נתונים עד 2013.

<ארז אורעד: הדו"חות הפיננסיים הם תמיד דו"חות שהולכים לעבר.

<ארז אורעד: כאשר פה אני מסתכל פה כרגע, אני בוחן את ההתפלגות הזאת.

<ארז אורעד: השאלה הנשאלת: האם עזרה רפואית לתושבי השטחים – בוא נחדד אותה – זה זיקה?

עודד פורר: אבל תפריד בין יהודה ושומרון לעזה, כי בעזה אין - - -

אורן אסף חזן: כי עזה זה כבר לא ישראל בכלל.

עודד פורר: התנתקנו מעזה.

מיכל רוזין: רגע, אני לא מבינה.

מיכל רוזין: להם מותר - - -

משה גפני: לא, לא, לא.

משה גפני: אסור, אסור.

משה גפני: אני לא שמתי לב.

משה גפני: אני הייתי עד לוויכוח פה שלא שמתי לב.

אורן אסף חזן: מי זה "להם"?

אורן אסף חזן: הוא חבר איתך באופוזיציה.

מיקי רוזנטל: אלה שהצביעו בעד ההתנתקות.

אורן אסף חזן: הוא איתך באופוזיציה.

אורן אסף חזן: זה רק מראה שהיושב ראש שוויוני.

משה גפני: מר ארז אורעד, יש לך נתונים נוספים?

<ארז אורעד: הנתונים הנוספים: העמותה מתקיימת מ-92'.

<ארז אורעד: מכיוון שאני עושה את ההבחנה – בעבר היה את העניין לעניין תושבי ישראל.

<ארז אורעד: לכן העמותה - - -

משה גפני: לא קיבלה.

<ארז אורעד: היא לא קיבלה.

<ארז אורעד: אז למעשה עכשיו אנחנו כן יכולים לתת, מכיוון שהמבחן הוא זיקה למדינת ישראל.

<ארז אורעד: וכאשר אנחנו לא דנים, ברשות המיסים, בנושאים פוליטיים ובמחלוקות ציבוריות עמוקות - - -

משה גפני: טוב.

משה גפני: תודה רבה.

משה גפני: תודה.

עודד פורר: - - -

משה גפני: לא, לא, לא, לא, לא, לא.

אורן אסף חזן: מה אחוז - - -

עודד פורר: - - -

משה גפני: לא.

משה גפני: אתם רוצים שאלות לשאול אותו – בהמשך.

אורן אסף חזן: שאלה: איפה - - -

עודד פורר: - - -

משה גפני: אני לא מרשה.

<קריאה: איפה הזיקה?

עודד פורר: - - -

נאוה בוקר: איפה הזיקה?

נאוה בוקר: מה הזיקה?

משה גפני: מר ארז אורעד, אתה תענה על שאלות כשאני אאפשר לך.

משה גפני: נראה אם יש שאלות או שיש עמדות.

משה גפני: נראה לפי העניין הזה.

משה גפני: מה שהצגת, אני מודה לך.

משה גפני: יש עוד משהו לגבי עמותות אחרות, מעבר לשתיים שאמרת?

<ארז אורעד: לא.

<ארז אורעד: יש לנו עמותות, בתי כנסת.

<ארז אורעד: יכול להיות שהן - - -

משה גפני: לא.

משה גפני: מה שיגידו לא מעניין.

משה גפני: מבחינתך.

משה גפני: לו אתה מאשר – אלה העמותות.

<ארז אורעד: רוב העמותות.

<ארז אורעד: כאילו, אלה העמותות היחידות - - - התלבטות.

משה גפני: כן.

משה גפני: בסדר.

משה גפני: תודה.

אורן אסף חזן: אדוני היושב ראש, לעניין הזיקה, רק במילה אחת על הזיקה: כרגע הזיקה היא בעיקר בברזיל, אבל לפי ארגון הבריאות העולמי זה מתפשט.

אורן אסף חזן: אז רק שתדע.

אורן אסף חזן: כי זיקה בין ארגוני זכויות אדם למדינת ישראל – אין.

אורן אסף חזן: אין.

אראל מרגלית: אני רוצה שיבהיר על עוד שתיים.

משה גפני: איזה עמותות?

אראל מרגלית: 53.

אראל מרגלית: אתה יכול רגע - - -?

<שגית אפיק: דובר עליה קודם.

משה גפני: דובר עליה קודם.

<שגית אפיק: - - - של חבר הכנסת מיקי רוזנטל.

משה גפני: חבר הכנסת מיקי רוזנטל העלה את זה.

משה גפני: העליתי את זה.

משה גפני: מה עוד?

<ארז אורעד: לפי שקיימתי, חבר הכנסת אראל מרגלית, הבטחתי לבוא - - -

משה גפני: כן, בסדר.

משה גפני: מר ארז אורעד, ענית.

אראל מרגלית: ו-54?

<ארז אורעד: 54 זה לב לאחים.

<ארז אורעד: באיזשהו שלב התבלבלנו.

<ארז אורעד: חשבנו שזה יד לאחים.

<ארז אורעד: זה ארגון שהתפלג משם.

<ארז אורעד: הזמנו אותם לשימוע אצלנו.

<ארז אורעד: והעמותה הזאת, נמצא לגביה שזה לא ארגון יד לאחים, שאז מנעה למעשה התבוללות.

<ארז אורעד: היה נגד התבוללות.

<ארז אורעד: להציל - - -

משה גפני: זה לא יד לאחים.

משה גפני: זה לב לאחים.

<ארז אורעד: בדקנו - - -

אראל מרגלית: אבל מה העמותה בדיוק?

<ארז אורעד: העמותה, למעשה, היא החזרה בתשובה.

<ארז אורעד: כמו ערכים.

יעל גרמן: זה דת וחינוך.

<ארז אורעד: לא החזרה בתשובה.

<ארז אורעד: הפצת היהדות - - -

משה גפני: לא חזרה בתשובה, אבל לא משנה.

משה גפני: העמותה הזאת לא עוסקת בחזרה בתשובה.

משה גפני: אני מכיר אותה.

<ארז אורעד: היא לא עוסקת - - -

אראל מרגלית: אז במה היא עוסקת?

משה גפני: היא עוסקת בחינוך.

אראל מרגלית: - - - מכתב שהיא עוסקת בחזרה בתשובה - - -

משה גפני: היא לא עוסקת בחזרה בתשובה.

אראל מרגלית: רק תגיד לי.

משה גפני: היא עוסקת בחינוך.

משה גפני: היא עוסקת בשיעורי תורה.

אראל מרגלית: כי אני רואה שזה 21 מיליון שקל.

<ארז אורעד: בכל אופן, למטרות של העמותה.

יעל גרמן: ואם כן, אז מה?

משה גפני: מר ארז אורעד, בבקשה.

משה גפני: אני לא מסביר.

<ארז אורעד: אוקיי.

<ארז אורעד: כן.

<ארז אורעד: לגבי ההמשך - - -

משה גפני: הוא שואל לגבי לב לאחים.

אראל מרגלית: אני שואל.

אראל מרגלית: אני שואל.

אראל מרגלית: הייתה לי - - -

משה גפני: מה מטרות העמותה?

<שגית אפיק: במה היא עוסקת?

<שגית אפיק: מה מטרות העמותה?

<ארז אורעד: אני אסתכל בניירות שלי ואני אגיד לכם בדיוק את מטרות העמותה.

<ארז אורעד: המטרה שלה היא מטרת חינוך, מובהקת.

<ארז אורעד: למעשה, זה ארגון חרדי ליטאי שהוקם על ידי פורשי ארגון יד לאחים.

<ארז אורעד: לכן אנחנו רצינו לעשות שימוע איתם.

<ארז אורעד: יש להם מחלקת רישום לילדים לחינוך תורני, פעילות אברכים, כולל, מרכזים תורניים, מדרשות לצעירים מתחזקים וזהו.

<ארז אורעד: וכן הלאה וכן הלאה.

בצלאל סמוטריץ': תרבות וחינוך.

משה גפני: חינוך, חינוך.

<ארז אורעד: חינוך.

יעל גרמן: - - - חינוך, תרבות.

רחל עזריה: אבל זה כן מתחזקים.

משה גפני: מה?

רחל עזריה: זה מתחזקים.

משה גפני: כן.

משה גפני: זה - - -

רחל עזריה: בסדר.

רחל עזריה: בסדר.

רחל עזריה: אני אומרת.

יעל גרמן: לגיטימי לחלוטין.

יעל גרמן: מה, אנחנו - - -

רחל עזריה: מישהו אמר שלא?

רחל עזריה: חברת הכנסת יעל גרמן.

רחל עזריה: אבל אפשר לוודא - - -

אראל מרגלית: חברת הכנסת יעל גרמן, יש לנו פה נוהל.

אראל מרגלית: יש לנו שאלות.

אראל מרגלית: אנחנו שואלים.

יעל גרמן: אפשר היה להבין.

אראל מרגלית: אנחנו שואלים.

אראל מרגלית: בעיקר שזה - - - שמתפלג מדבר אחר.

משה גפני: חבר הכנסת אחמד טיבי, בבקשה.

אראל מרגלית: רגע, חבר הכנסת אחמד טיבי, אתה ב-54 – בפעולות בהתחזקות?

אראל מרגלית: לא ידעתי את זה.

אחמד טיבי: האמת היא, אני השתתפתי פעם, לפני שנהייתי חבר כנסת, פעם או פעמיים, בפעילות המבורכת של העמותה הזאת, אבל אני לא מבין את ההתגייסות.

אחמד טיבי: בדרך כלל, אנחנו מאשרים את כל הבקשות, כמעט.

אחמד טיבי: באופן אוטומטי.

משה גפני: נכון.

משה גפני: נכון.

אחמד טיבי: יש קשר עם המסע המקרטיסטי?

<מיקי זוהר: עם הדיווח בדו"ח גולדסטון – כן.

<מיקי זוהר: יש קשר.

<מיקי זוהר: בין זה שהם בוגדים במדינת ישראל - - - בדו"ח גולדסטון ומלכלכים - - -

מיכל רוזין: גם למד"א?

מיכל רוזין: כי גם מד"א נתנו דיווח לגולדסטון.

מיכל רוזין: גם מגן דוד אדום איתו?

<מיקי זוהר: יש קשר.

<מיקי זוהר: יש קשר.

<מיקי זוהר: יש קשר - - -

אחמד טיבי: נא לתת, נא לאפשר לחבר הכנסת מיקי זוהר.

אחמד טיבי: בבקשה, חבר הכנסת.

אחמד טיבי: אני אוהב שאתם - - -

משה גפני: רגע, אבל אני לא - - - רשות.

משה גפני: לא נתתי לו רשות.

אחמד טיבי: עזוב.

אחמד טיבי: אני נותן לו על חשבוני.

מיכל רוזין: חבר הכנסת מיקי זוהר, גם מד"א?

מיכל רוזין: אתה מבטל גם למד"א את סעיף 46 - - -?

אורן אסף חזן: כי מד"א שווה ערך לרופאים לזכויות אדם.

אורן אסף חזן: את צודקת.

<מיקי זוהר: אנחנו לא רוצים - - - יקבלו אפשרות - - - ולהכיר - - -.

<מיקי זוהר: זה לא לגיטימי?

<מיקי זוהר: אתה יודע שזה לגיטימי.

<מיקי זוהר: כרופא אתה יודע שזה לגיטימי.

משה גפני: תראו, אני אעצור את העניין הזה.

משה גפני: באמת.

משה גפני: אי אפשר ככה לקיים דיון.

משה גפני: באמת.

משה גפני: נהייתה כזאת מחלוקת.

משה גפני: אני נמצא פה הרבה שנים.

משה גפני: בנושא של סעיף 46 לא היו דברים כאלה.

משה גפני: באמת.

אורן אסף חזן: לא כל יום גוף שפוגע במדינת ישראל, באזרחיו ובחייליו, מבקש לקבל ממנו מתנות - - -

<קריאות: - - -

משה גפני: למה?

משה גפני: - - -.

משה גפני: לא היה דיון.

משה גפני: היה פה סעיף 46 בעבר – חברי כנסת לא היו מגיעים בכלל.

<מיקי זוהר: יש לה - - -.

<מיקי זוהר: נכון, חבר הכנסת אחמד טיבי?

<מיקי זוהר: לא הייתה ממשלת ימין צרה בעבר.

אחמד טיבי: תמשיכו ככה, בסוף אני אהיה ראש הממשלה במדינה הדמוקרטית.

אחמד טיבי: תמשיכו ככה.

מיקי רוזנטל: אתה יודע מה השינוי.

משה גפני: מה?

משה גפני: מה?

משה גפני: איזה שינוי?

מיקי רוזנטל: השינוי הוא שפעם חברי כנסת בספסלים האחוריים היו מסיתים וראש הממשלה היה עוצר אותם.

מיקי רוזנטל: היום, ראש הממשלה - - -

אורן אסף חזן: חבר הכנסת מיקי רוזנטל, תזכיר לי באיזו שורה ראשונה אתה יושב במליאה.

נאוה בוקר: - - -

אורן אסף חזן: תזכיר לי באיזו שורה ראשונה אתה יושב במליאה.

<קריאה: יש קווים אדומים.

<קריאה: - - -

משה גפני: אני רוצה רק לדעת האם אתם נגד חבר הכנסת אחמד טיבי.

משה גפני: אני רוצה לדעת את זה.

<מיקי זוהר: לא, לא, לא.

משה גפני: לא?

משה גפני: אז תנו לו לדבר, בבקשה.

<מיקי זוהר: אנחנו נגד הדעות שלו.

<מיקי זוהר: לא נגדו.

אחמד טיבי: אני מוותר עכשיו על זכות הדיבור ואני מבקש שאחרים ידברו.

אחמד טיבי: אחר כך אני אדבר.

משה גפני: טוב.

משה גפני: חברת הכנסת רחל עזריה, בבקשה.

רחל עזריה: אני גם.

משה גפני: מוותרת.

רחל עזריה: בהמשך.

משה גפני: בהמשך.

משה גפני: חבר הכנסת מנואל טרכטנברג, בבקשה.

מנואל טרכטנברג: טוב.

מנואל טרכטנברג: אני ככה די נדהם ממה שקורה כאן במובן הבא: קיימנו דיון עקרוני, ואני מברך את היושב ראש על כך שכשמגיעים לנושאים טעונים כאלה, קודם כל צריך לעשות סדר.

מנואל טרכטנברג: כמו שעשינו בהעברות תקציביות ובקשרים אחרים.

מנואל טרכטנברג: נקבעו כאן כללים מחמירים.

מנואל טרכטנברג: פרוצדורה של דיווח.

מנואל טרכטנברג: שאלת בתחילת הדיון האם מי שמובא כאן עומד בכללים שנקבעו.

מנואל טרכטנברג: האם יש חקירה משטרתית או לא וכולי.

מנואל טרכטנברג: והבאת רשימה שעומדת בכל התנאים האלה.

מנואל טרכטנברג: אז מה קרה?

מנואל טרכטנברג: נכון, יש כאן ארגונים שלא מוצאים חן בעיניי, בפעילות שלהם.

מנואל טרכטנברג: שאני חולק עליהם.

משה גפני: גם לי.

משה גפני: גם לי.

מנואל טרכטנברג: כולל העמותה שמדובר עליה.

מנואל טרכטנברג: לא מוצא חן בעיניי.

<מיקי זוהר: חבר הכנסת מנואל טרכטנברג - - -

מנואל טרכטנברג: לא.

מנואל טרכטנברג: סליחה.

מנואל טרכטנברג: אני מדבר.

מנואל טרכטנברג: תוכל להתייחס למה שאתה רוצה אחר כך.

מנואל טרכטנברג: לא תשתיקו גם אותי.

מנואל טרכטנברג: אוקיי?

<מיקי זוהר: אני לא משתיק אותך.

מנואל טרכטנברג: זה מה שאתה מנסה לעשות.

יעל גרמן: - - - אתה משלה את עצמך.

<מיקי זוהר: - - -

מנואל טרכטנברג: סליחה.

מנואל טרכטנברג: - - - תן כבוד לדובר.

<מיקי זוהר: כן?

<מיקי זוהר: השאננות שלך פשוט - - -

מיכל רוזין: ממש.

מיכל רוזין: אתם חוששים לעתידנו - - -

מיקי רוזנטל: - - -

מנואל טרכטנברג: אז אתה יודע מה - - - לך.

מיכל רוזין: - - - חוששים לעתיד מדינת ישראל - - -

מיקי רוזנטל: אתם - - - את דעתכם - - -

מנואל טרכטנברג: אז אני רוצה להגיד: רבותיי, או שאתם תציעו כללים אחרים.

מנואל טרכטנברג: כללים.

מנואל טרכטנברג: לא לבחור אחד שלא מוצא חן ביעניי.

מנואל טרכטנברג: קריטריונים ברורים, אחידים, שנחיל על כולם.

מיקי רוזנטל: כן.

מיקי רוזנטל: למשל: ערבים החוצה.

אורן אסף חזן: אתה חצוף שאתה אומר את זה.

אורן אסף חזן: כי אף אחד לא התלונן פה על אל-אמאל מנצרת.

מיכל רוזין: - - -

מיקי רוזנטל: - - -

<מיקי זוהר: - - - מסיתים - - - על יהודי - - -

אורן אסף חזן: אף אחד לא התלונן על הגוף למחול, אל-אמאל, מנצרת.

אורן אסף חזן: אז בואו נירגע.

מיכל רוזין: אה, באמת, תודה.

מיכל רוזין: באמת, תודה שאתם מאפשרים לערבים להקים עמותות - - -

<מיקי זוהר: - - - מי שמסית שלא יהיה בכנסת - - - לא משנה לאיזה צד הוא - - -.

<מיקי זוהר: גם אם הוא מסית נגד ערבים, שלא יהיה בכנסת הזו.

<מיקי זוהר: מסיתים החוצה.

מיקי רוזנטל: ראש הממשלה זה המסית הראשי.

מיקי רוזנטל: אותו היה צריך להעיף ראשון לפי השיטה שלך.

<מיקי זוהר: עוכרי ישראל, עוכרי מדינת ישראל – החוצה.

<מיקי זוהר: זה לא משנה מאיפה אתם באים.

מיקי רוזנטל: מי יקבע מי עוכר?

מיקי רוזנטל: אתה תקבע?

מיכל רוזין: כן.

מיכל רוזין: מבחינתך, גם אני עוכרת - - -

מיקי רוזנטל: - - -

אורן אסף חזן: אני אמרתי לך כבר בפנים שאת עוכרת ישראל.

מיכל רוזין: אז - - - גם אותי.

מיקי רוזנטל: מי יקבע?

מיקי רוזנטל: גם מרכז הליכוד יקבע?

<מיקי זוהר: - - - זה נגמר - - -

אורן אסף חזן: חברת הכנסת מיכל רוזין, אני כבר אמרתי לך שאת עוכרת ישראל, ואני עומד על זה.

מיקי רוזנטל: הנה.

מיקי רוזנטל: הוא יקבע?

אורן אסף חזן: גם אני - - -

מיקי רוזנטל: הדביל הזה.

אורן אסף חזן: אוווווו.

אורן אסף חזן: רק תראו מה קורה לאנשי השמאל כשהם לא יודעים להתמודד עם המציאות, עם דיון ענייני.

אורן אסף חזן: הם מאבדים שליטה.

אורן אסף חזן: הם מדברים בשפה נמוכה.

אורן אסף חזן: הם לא מכבדים את הבית.

אורן אסף חזן: רק תראו.

אורן אסף חזן: אני רק מגיש לכם אותם על מגש של כסף.

מיקי רוזנטל: הוא יקבע?

מיקי רוזנטל: אתה רוצה שהוא יקבע?

<מיקי זוהר: חברי הכנסת יקבעו.

מיקי רוזנטל: הוא יקבע?

מיכל רוזין: הוא ממשיך בנאומים שלו, אדוני היושב ראש - - -

<מיקי זוהר: - - - לא רוב של 61, אלא 90 חברי כנסת, שמספיק אינטליגנטים לדעת האם האיש הזה מסית, האם הוא בוגד, האם הוא פוגע במדינת ישראל או לא.

מיקי רוזנטל: למה ברחת מזה היום - - -?

מיקי רוזנטל: למה ברחת מזה היום?

מיקי רוזנטל: למה ברחת?

מיכל רוזין: כדאי שתקשיב לנשיא וליושב ראש הכנסת שלך.

<מיקי זוהר: מנשיא המדינה לא מסיקים - - -

מיכל רוזין: פתאום הוא לא זה.

מיכל רוזין: כי הוא אומר משהו אחר משלך.

<מיקי זוהר: הוא איש שאני לא חייב להסכים איתו.

מיקי רוזנטל: הוא גם בוגד.

מיקי רוזנטל: הוא עוכר ישראל, נהיה.

מיכל רוזין: ברור - - -

מיקי רוזנטל: הנשיא גם עוכר ישראל.

מיכל רוזין: ככה זה - - -

אורן אסף חזן: אני לא מבין, קשה לאנשי השמאל לנהל דיון תרבותי?

משה גפני: חבר הכנסת מנואל טרכטנברג.

אחמד טיבי: מתי יש הצבעה?

משה גפני: תיכף נראה.

משה גפני: אם זה יימשך ככה, אני אעצור את הדיון.

מנואל טרכטנברג: כנראה שהווליום של הצעקות זה פונקציה הפוכה של צדקת העניין.

מנואל טרכטנברג: אבל אני רוצה לחזור ולהגיד ואני רוצה לשאול את חברי הכנסת שנוכחים כאן:

מנואל טרכטנברג: האם אתם מתנגדים לקביעת כללים וקריטריונים ברורים שיחולו - - -

משה גפני: אל תשאל אותם.

משה גפני: תשאל אותי.

משה גפני: הם לא צריכים להשיב לך.

מנואל טרכטנברג: אדוני היושב ראש, האם הוועדה הזאת מתנגדת לקביעת כללים, מחמירים ככל שיהיו.

משה גפני: התשובה: לא.

<קריאה: לא.

<קריאה: להיפך.

<קריאה: ממש לא.

<קריאה: למה?

<קריאה: להיפך.

מנואל טרכטנברג: מחמירים.

מנואל טרכטנברג: מחמירים.

משה גפני: כן, כן - - -

מנואל טרכטנברג: מחמירים - - -

מיקי רוזנטל: קבענו כללים.

משה גפני: קבענו.

מנואל טרכטנברג: מחמירים ככל שיהיו, שיחולו על כולם.

מנואל טרכטנברג: אוקיי?

<קריאה: נכון.

<קריאה: על כולם.

<קריאה: רעיון טוב.

מנואל טרכטנברג: אם יש הסכמה על זה, בואו לא נדון לגופה של עמותה כלשהיא, אלא על כללים, ונראה - - -

משה גפני: אלא אם כן יש סתירה ואם יש חשש לפלילים.

רחל עזריה: - - - נכון.

מיקי רוזנטל: - - - אלה כללים שקבענו - - -

אורן אסף חזן: אבל יש פה סתירה עם הכללים.

בצלאל סמוטריץ': אבל זה מפר את הכללים, חבר הכנסת מנואל טרכטנברג.

בצלאל סמוטריץ': אני אסביר לך למה זה מפר את הכללים.

אורן אסף חזן: יש פה סתירה עם הכללים.

<מיקי זוהר: - - - להוסיף כלל לאנשים שמסיתים - - - בואו נוסיף כלל לאנשים - - -.

<מיקי זוהר: בואו נוסיף כללים.

מנואל טרכטנברג: ונראה לפי הכללים שנקבעו או ייקבעו כאן, מי מבין הרשימה הזאת, הזאת אפילו - - -

<מיקי זוהר: - - -

מיכל רוזין: הבעיה שאתה מבלבל בין מי פועל נגד המדינה למי פועל נגד הממשלה, וזה פשיזם.

מיכל רוזין: שאתה לא מבין שמי שפועל נגד ראש הממשלה או מדיניות הממשלה, זה לא אומר שהוא נגד המדינה.

מיכל רוזין: זה לא אומר שהוא נגד המדינה.

<מיקי זוהר: - - -

בצלאל סמוטריץ': על מי שפועל - - -

<קריאה: - - -

מיכל רוזין: תבין את ההבדל.

מיכל רוזין: תלמד דמוקרטיה, אזרחות.

<מיקי זוהר: - - -

משה גפני: תודה רבה.

משה גפני: אנחנו עוברים לסעיף הבא בסדר היום.

משה גפני: אני אודיע מתי אנחנו חוזרים לסעיף הזה.

משה גפני: אי אפשר לנהל ככה ישיבה.

משה גפני: אני מבקש לחדש את הישיבה.

משה גפני: אני מתנצל על האיחור שנעשה לצורך העניין.

משה גפני: חבר הכנסת מיקי רוזנטל.

מיקי רוזנטל: כן, בבקשה.

משה גפני: אתה רוצה לדבר משהו על העמותה הזאת?

מיקי רוזנטל: איזו מהן?

מיקי רוזנטל: יש לי הרבה.

מיקי רוזנטל: אני יכול לדבר פה על כל - - -

משה גפני: לא.

משה גפני: אל תדבר על הכול.

משה גפני: רק אם אתה רוצה לדבר על העמותה הזאת עם החקירה המשטרתית.

משה גפני: מה שהוא הוסיף את זה.

משה גפני: יש לך משהו להגיד על זה?

מיקי רוזנטל: תנועת הערבות לאיחוד העם.

מיקי רוזנטל: אני מוותר על זה.

משה גפני: אין חקירה?

מיקי רוזנטל: אז אין חקירה.

מיקי רוזנטל: ואני מניח שלא מטעים אותי.

מיקי רוזנטל: אני בטוח שמוסרים לי את האמת.

מיקי רוזנטל: יש חשדות, אני יודע, אבל אני לא רוצה להגיד - - -

משה גפני: אם יש חשדות אז תגיד.

משה גפני: אני לא רוצה להצביע על דבר שיש בו חשדות.

מיקי רוזנטל: תקשיב, אם קיבלנו הודעה רשמית מהמדינה שאין חקירה, בדרכים שאתה בדקת איתם.

מיקי רוזנטל: בדקת עם משטרת ישראל.

<ארז אורעד: נכון.

<ארז אורעד: ככל שידוע לי, אני לא יודע אם יש חקירה סמויה.

<ארז אורעד: עוד פעם: סייגתי את זה גם בנושא הקודם שלי.

<ארז אורעד: אצלנו לא ידוע לי שאני לא יכול גם - - -

משה גפני: טוב.

משה גפני: תודה רבה.

משה גפני: חבר הכנסת מיקי זוהר, בבקשה.

מיקי רוזנטל: אני מוותר על זה הפעם.

משה גפני: שנייה.

מיכל רוזין: יש דיון או אין דיון?

משה גפני: תיכף נראה.

משה גפני: שנייה.

משה גפני: בבקשה, חבר הכנסת מיקי זוהר.

<מיקי זוהר: תראה, אנחנו בעצם קורבן פה של החלטה של שר האוצר הקודם, יאיר לפיד.

<מיקי זוהר: שר האוצר הקודם, יאיר לפיד, החליט שבקריטריונים שנדרשים כדי לקבל את סעיף 46 מספיק שתהיה זיקה למדינת ישראל, וערך המונח "טובת מדינת ישראל" הוסר לו מן הקריטריונים.

<מיקי זוהר: מעצם הסרתו, אנחנו במצב שאנחנו - - -

דב חנין: טובת מדינת ישראל אליבא דליכוד.

<מיקי זוהר: לא.

<מיקי זוהר: חלילה.

<מיקי זוהר: אכן, אנחנו מייצגים את טובת מדינת ישראל, אבל זו לא הסיבה.

<מיקי זוהר: זו לא הסיבה.

מיקי רוזנטל: אוקיי.

מיקי רוזנטל: מה אתה רוצה?

<מיקי זוהר: אז שר האוצר הקודם החליט, יאיר לפיד, שבעצם אך ורק זיקה מספיקה.

<מיקי זוהר: אז ייתכן שהמצב הנוכחי, בהתאם למצב הקיים, הזיקה קיימת.

<מיקי זוהר: אבל מה זו זיקה?

<מיקי זוהר: זאת אומרת, זו זיקה שולית ביותר שמתבטאת במשהו כמעט אפסי.

<מיקי זוהר: אנחנו חושבים שאנחנו צריכים להחריג את העמותה הזאת מן ההצבעה.

<מיקי זוהר: להצביע עליה בנפרד.

<מיקי זוהר: להצביע על שאר העמותות בנפרד.

<מיקי זוהר: בסופו של דבר - - -

דב חנין: לא.

דב חנין: לי יש עוד - - -

משה גפני: רגע, רגע.

משה גפני: חבר הכנסת דב חנין, שנייה.

משה גפני: שנייה.

משה גפני: אני לא הולך לפתוח.

משה גפני: כן.

משה גפני: בסדר.

משה גפני: הבנתי.

משה גפני: בסדר.

משה גפני: תודה רבה.

<מיקי זוהר: ובאופן דמוקרטי העניין יוכרע.

מיקי רוזנטל: אתה רוצה להצביע עליה בנפרד, אבל אנחנו מתנגדים.

מיקי רוזנטל: אנחנו מצביעים על כל הרשימה.

מיקי רוזנטל: הוא לא - - -

משה גפני: לא, לא, לא, לא, לא, לא.

מיקי רוזנטל: לא, רגע.

מיקי רוזנטל: אין דבר כזה.

משה גפני: רגע.

משה גפני: אפשר.

משה גפני: מה, בפעם הקודמת לא הוצאנו והצבענו?

מיקי רוזנטל: לא, אפשר להשעות.

מיקי רוזנטל: אפשר להשעות.

משה גפני: לא להשעות.

משה גפני: אני לא נותן להשעות.

משה גפני: להצביע.

מיקי רוזנטל: להצביע.

מיקי רוזנטל: בבקשה.

מיקי רוזנטל: בוא נצביע.

מיקי רוזנטל: יאללה, בוא נצביע.

משה גפני: רגע.

משה גפני: שנייה.

משה גפני: שנייה.

מיקי רוזנטל: למה שנייה?

מיקי רוזנטל: הנה, בקשה.

מיקי רוזנטל: בוא נצביע עליה.

אחמד טיבי: אני בטוח שהיושב ראש לא ייתן יד לתעלול שהוצג עכשיו על ידי חבר הכנסת - - -

משה גפני: רבותיי, תמונת המצב היא כזאת: תמונת המצב היא שהיה בעבר גם כן.

משה גפני: אני את דעתי אמרתי.

משה גפני: אני חושב שעל פי הכללים הקיימים אין אפשרות להחריג אחרי שמר ארז אורעד גם אמר את הדברים - - -

אורן אסף חזן: אבל הם לא עומדים בכללים הקיימים - - -.

אורן אסף חזן: מה זאת אומרת?

משה גפני: רגע.

משה גפני: הם עומדים בכללים הקיימים מאז - - -

אורן אסף חזן: איך יכולה להיות להם זיקה למדינה כשכל הפעילות שלהם - - -

<קריאה: אבל זה לא דיון אידיאולוגי - - - עניינים של כללים ותקנות - - -

אורן אסף חזן: זה לא עניין אידיאולוגי ואל תפריעי לי.

אורן אסף חזן: אני פה מספיק זמן כדי - - -

משה גפני: חבר הכנסת אורן חזן, אני באמצע הדיבור.

אורן אסף חזן: אתה מכניס להם רעיונות לראש.

משה גפני: תמונת המצב היא: ברגע שגם חבר הכנסת מיקי רוזנטל אומר שלגבי עמותה מסוימת, שאין עליה חקירת משטרה, אין את הנושאים הפליליים.

משה גפני: אם אין נושאים פליליים, מותר לחבר ועדה, מותר לו לבקש הצבעה נפרדת על אחת העמותות.

מיקי רוזנטל: אוקיי.

מיקי רוזנטל: מאה אחוז.

מיקי רוזנטל: גם אני חבר ועדה.

מיקי רוזנטל: גם אני מבקש על כל עמותה בנפרד.

משה גפני: מאה אחוז.

משה גפני: מבקש חבר הכנסת מיקי זוהר להצביע על העמותה הזאת בנפרד.

משה גפני: ואני רוצה לקיים את ההצבעה הזאת עכשיו.

משה גפני: להצביע.

משה גפני: אני לא מקיים דיון.

אורלי לוי אבקסיס: לא, רגע.

אורלי לוי אבקסיס: אדוני היושב ראש.

משה גפני: חברת הכנסת אורלי לוי אבקסיס, אני לא מקיים דיון.

אחמד טיבי: אין דיון.

משה גפני: אין דיון.

משה גפני: נגמר העניין הזה.

משה גפני: על העמותה הזאת.

משה גפני: איזו מספר היא?

דב חנין: עשינו דיון.

דב חנין: עשינו.

דב חנין: עשינו דיון.

אורלי לוי אבקסיס: לא.

אורלי לוי אבקסיס: לא על העמותה.

אורלי לוי אבקסיס: אני רוצה - - -

משה גפני: הם מבקשים - - -.

משה גפני: מה שאמר חבר הכנסת מיקי זוהר: הם פונים לשר האוצר והם מבקשים ממנו, והם ביקשו גם אלינו, לשינוי - - -.

משה גפני: לשינוי הכללים.

<מיקי זוהר: שינוי הקריטריון.

<מיקי זוהר: הקריטריון הקודם.

<מיקי זוהר: שזה רק טובת מדינת ישראל.

<מיקי זוהר: הנושא של הזיקה לא - - -

משה גפני: אם אכן תתקבל פה בהצבעה - - -

אורן אסף חזן: לא, אבל אני לא.

אורן אסף חזן: אבל איך - - -?

אורן אסף חזן: אתה סתם הולך רחוק.

אורן אסף חזן: גם אם אתה מתייחס רק לעניין הזיקה.

אורן אסף חזן: סליחה, אדוני היושב ראש.

אורן אסף חזן: ברשותך.

<קריאה: לא.

<קריאה: לא.

<קריאה: לא יכול להיות - - -

רחל עזריה: למה לא להצביע על האם להפריד או לא?

משה גפני: מה?

רחל עזריה: בואו נצביע על האם אנחנו מתחילים להפריד או שאנחנו - - -

דב חנין: האם מפרידים או לא.

משה גפני: לא.

משה גפני: אני מחליט על הפרדה.

אורן אסף חזן: לא.

אורן אסף חזן: אבל אנחנו לא מתחילים להפריד.

משה גפני: אני החלטתי להפריד את העמותה הזאת ולהצביע עליה.

משה גפני: אני רק מבקש: אומר חבר הכנסת מיקי זוהר.

משה גפני: אני דיברתי גם איתו וגם עם חבר הכנסת בצלאל סמוטריץ'.

משה גפני: הם אומרים שהם ישנו.

משה גפני: אני אמרתי להם: אין אפשרות חוקית, אלא אם כן מדובר - - -

<מיקי זוהר: אנחנו - - -

מיכל רוזין: אבל אני - - -

<מיקי זוהר: מה זה זיקה?

<מיקי זוהר: טובת מדינת ישראל.

אורן אסף חזן: לא.

אורן אסף חזן: גם זיקה זה בסדר.

<מיקי זוהר: לא.

<מיקי זוהר: הנה, עכשיו - - -

אורן אסף חזן: אין להם זיקה למדינה.

אורן אסף חזן: הם פועלים כלפי חוץ כל הזמן.

אורן אסף חזן: הם בורחים מהעיקר במקום - - -

יעל גרמן: - - -

משה גפני: אני לא מקיים על זה דיון.

משה גפני: רק הצבעה.

משה גפני: נגמר הדיון פה.

<קריאות: - - -

משה גפני: אני לא מקיים דיון.

משה גפני: מי שנגד לאשר להם, שיצביע נגד.

משה גפני: מי שבעד, שיצביע בעד.

אורלי לוי אבקסיס: אדוני היושב ראש, זה לא בסדר - - -

משה גפני: אני לא מקיים דיון על זה.

אחמד טיבי: אבל היה דיון כבר.

משה גפני: אבל היה דיון.

אורלי לוי אבקסיס: אני לא מדברת על דיון.

אורלי לוי אבקסיס: אני רוצה לבקש בקשה.

אורלי לוי אבקסיס: מה צריך לעשות כדי שקולי יישמע?

משה גפני: בבקשה, בבקשה.

אורלי לוי אבקסיס: זה לא נורמלי.

אורלי לוי אבקסיס: אני - - -

משה גפני: בבקשה, בבקשה.

משה גפני: נו.

מיכל רוזין: אנחנו מעשר בבוקר מבקשים שקולנו יישמע.

מיכל רוזין: נו, באמת

אורלי לוי אבקסיס: אפרופו החרגה: מחר עולה הצעת חוק בתמיכת הממשלה בכל הנושא של כת פוגענית.

אורלי לוי אבקסיס: יש פה עמותה שחשודה בהיותה כת פוגענית.

<קריאה: נכון.

אורלי לוי אבקסיס: לא ייתכן שמצד אחד אנחנו ניתן לה פטור ממס, ומצד שני אנחנו נוציא אותה מחוץ לחוק.

אורלי לוי אבקסיס: אנחנו צריכים להיות פה.

אורלי לוי אבקסיס: אני מבקשת שעד שלא יתברר - - -, לא להצביע עליה.

אורלי לוי אבקסיס: ואני מדברת - - -

אורן אסף חזן: בואי נצביע עליה.

יעל גרמן: - - - להוציא גם אותה.

אורן אסף חזן: את יכולה להוציא גם אותה, חברת הכנסת אורלי לוי אבקסיס.

אורן אסף חזן: אין בעיה.

משה גפני: סעיף 11 ברשימה – מי בעד?

יעל גרמן: בעד האישור.

<קריאה: אישור של מה?

מיקי רוזנטל: אישור לתת להם פטור ממס.

אורן אסף חזן: אדוני היושב ראש, אנחנו במחלוקת.

משה גפני: מי נגד?

משה גפני: הצבעה בעד – 9 נגד – 4 נמנעים – אין ההצעה להחיל את סעיף 46 לפקודת מס ההכנסה על עמותת רופאים לזכויות אדם נתקבלה.

אורן אסף חזן: אני רוצה רביזיה.

אורן אסף חזן: אני רוצה רביזיה, בבקשה.

אורלי לוי אבקסיס: אני לא מבינה על מה אנחנו מצביעים.

אורלי לוי אבקסיס: על ההחרגה?

אורן אסף חזן: רביזיה.

אחמד טיבי: מה התוצאה?

משה גפני: הוא מבקש רביזיה.

משה גפני: בעוד חצי שעה תהיה רביזיה.

מיקי רוזנטל: להכריז את התוצאה.

משה גפני: בסדר.

משה גפני: הרוב בעד.

אחמד טיבי: כמה רוב?

משה גפני: יש רביזיה בעוד חצי שעה.

משה גפני: אם אתה לא מוותר עליה, אז יש רביזיה.

אורן אסף חזן: לא, לא.

אורן אסף חזן: אני לא מוותר.

משה גפני: על כל העמותות האחרות.

אורלי לוי אבקסיס: אני מבקשת הצבעה נפרדת גם על תנועת הערבות.

רחל עזריה: אני גם קיבלתי תלונות עליהם.

בצלאל סמוטריץ': בסדר, אבל זה מה שדובר כאן - - -

משה גפני: חבר הכנסת מיקי רוזנטל, היא אומרת שהיא רוצה הצבעה על תנועת הערבות, מה שאתה התנגדת.

אורלי לוי אבקסיס: בנפרד?

אורלי לוי אבקסיס: אני הייתי רוצה לדחות עד שיתברר הנושא - - -

משה גפני: תגיד את האמת, בגלל שאני רוצה לדעת.

מיקי רוזנטל: אני אגיד את האמת.

מיקי רוזנטל: אני תמיד אומר את האמת, אגב, אדוני.

משה גפני: אבל לפעמים לא אומרים הכול, ואני לא בדקתי את זה.

משה גפני: - - - בדק, מר ארז אורעד - - -

מיקי רוזנטל: אני משתדל לומר תמיד את כל האמת.

מיקי רוזנטל: בישיבה הקודמת אני ביקשתי, מאחר והובא לידיעתי מידע, חשש, שיש חקירה נגד העמותה הזאת שאת ציינת, חברת הכנסת אורלי לוי אבקסיס – אז אני ביקשתי לבדוק את זה.

מיקי רוזנטל: כי אם יש חקירת משטרה, באמת לא ראוי שאנחנו - - -

משה גפני: נכון.

משה גפני: לא הוצאנו את זה.

מיקי רוזנטל: וזה עוכב באמת עד היום.

אורלי לוי אבקסיס: אני מבקשת לעכב שוב.

מיקי רוזנטל: שנייה.

מיקי רוזנטל: תני לי להסביר את עמדתי.

מיקי רוזנטל: גם אני יודע שהעמותה הזאת, לטעמי, היא עוסקת בכל מיני דברים שהם בעייתיים בעיניי.

מיקי רוזנטל: הם בעייתיים בעיניי.

מיקי רוזנטל: יחד עם זה, אני נגד העמדה שחברי הכנסת הם השופטים.

מיקי רוזנטל: זה מה שמנסים לעשות.

מיקי רוזנטל: כשרוצים להרחיק חברי כנסת ערבים, הם אומרים: נעשה את חברי הכנסת שופטים.

מיקי רוזנטל: יש תהליכי חקירה במדינת ישראל.

מיקי רוזנטל: אם המשטרה חוקרת, אז - - -

<מיקי זוהר: כן.

<מיקי זוהר: תסביר אחרי זה גם לציבור שתמכת בעמותות שפוגעות במדינת ישראל.

<מיקי זוהר: צריכים להסביר לציבור אחר כך.

יעל כהן-פארן: - - -

מיכל רוזין: הוא מסביר לך עכשיו על - - - שפוגעות בנשים.

מיכל רוזין: אוקיי?

<מיקי זוהר: הוא יצטרך להסביר.

מיכל רוזין: אפשר להסביר.

<מיקי זוהר: אנחנו נדאג שתסבירי.

מיכל רוזין: לא אנחנו מחליטים.

מיכל רוזין: החוק מחליט.

מיקי רוזנטל: לכן, יש הבדל בין תחקירים עיתונאיים: חשש ל-.

מיקי רוזנטל: ויש חשש ל-.

מיקי רוזנטל: כן?

מיקי רוזנטל: ואז או שהמדינה תעשה מעשה כבר ולא תשב מהצד או שהמחוקק יעשה מעשה ויחוקק חוק שיעצור את זה.

מיקי רוזנטל: אבל - - -

אורלי לוי אבקסיס: מחר.

אורלי לוי אבקסיס: מחר.

מיקי רוזנטל: מאה אחוז.

מיקי רוזנטל: אני איתך.

מיקי רוזנטל: אני לגמרי איתך.

מיקי רוזנטל: גם עם החששות.

מיקי רוזנטל: אבל בהיעדר נתונים רשמיים וחקירה רשמית, אני חושב שאי אפשר למנוע מהם את - - -

אורן אסף חזן: ואם החוק עולה להצבעה מחר – יש פה עניין של 24 שעות – הם נכללים בתוך מה שנכנס בחוק, ואין סיבה.

אורן אסף חזן: זה לא עניין משפטי.

אורן אסף חזן: הם עושים צחוק מהציבור.

אורלי לוי אבקסיס: בדיוק.

אורלי לוי אבקסיס: אדוני היושב ראש, מאחר - - - אותם לדין - - -

מיכל רוזין: - - -

מיקי רוזנטל: אני אענה לך.

מיקי רוזנטל: חבר הכנסת אורן חזן, אני יכול לענות לזה.

מיקי רוזנטל: אני אענה לך, חבר הכנסת אורן חזן, עניינית.

מיקי רוזנטל: אנחנו עכשיו כבר בדיון הענייני.

מיקי רוזנטל: שר האוצר רשאי לבקש לבטל את הפטור הזה.

מיקי רוזנטל: יש תהליכים וסמכות שהוא יכול לבטל.

אורן אסף חזן: אבל למה מראש - - - איתם?

מיכל רוזין: הם לא עברו על החוק.

מיכל רוזין: מה לעשות.

מיקי רוזנטל: אני אגיד לך למה.

מיקי רוזנטל: אפשר לנסות לשכנע אותך באמת מהלב, לא מהאידיאולוגיה.

מיקי רוזנטל: תקשיב, יש חשדות כבדים ויש הוכחות.

מיקי רוזנטל: אנחנו לא שופטים ואנחנו לא קובעים ואנחנו לא משטרה.

מיקי רוזנטל: לכן, אם - - -

אורן אסף חזן: אני לא מבקש לדחות את זה בשבוע עד שנראה - - - איפה הבעיה.

מיקי רוזנטל: לא - - -.

מיקי רוזנטל: תכינו את זה כבר.

מיקי רוזנטל: תכינו.

מיקי רוזנטל: אם מחר יתברר שהצדק איתה ואיתי ואיתך, שר האוצר יכול - - -

אורן אסף חזן: אבל אתה יודע, חבר הכנסת מיקי רוזנטל, בדיוק כמוני שהתהליך ההפוך הוא הרבה יותר ארוך, הרבה יותר מסורבל, הרבה יותר בעייתי, ואז נכנסים להליכים משפטיים ואז בג"ץ.

משה גפני: כן, חברת הכנסת אורלי לוי אבקסיס.

אורלי לוי אבקסיס: אני רוצה לענות: מאחר שבמדינת ישראל אין חוק לגבי כתות או כיתות פוגעניות, אי אפשר שתהיה חקירת משטרה על משהו שהוא לא מחוץ לחוק.

אורלי לוי אבקסיס: ולכן את העיוות הזה אנחנו מתקנים מחר עם תמיכת הממשלה.

אורלי לוי אבקסיס: אנחנו גם מגדירים מהי כת פוגענית.

משה גפני: מה?

משה גפני: לגבי עמותה - - -?

אורלי לוי אבקסיס: מהי כת פוגענית.

אורלי לוי אבקסיס: לכן קשה מאוד במדינת ישראל היום, כל עוד אין חקיקה בתחום, לחקור גם אם יש חשדות אמיתיים.

אורלי לוי אבקסיס: ולכן אני מבקשת להחריג את הנושא הזה, את העמותה הספציפית הזו, עד שנדבר ונקבל מידע מהימן בעניינה.

אורלי לוי אבקסיס: ומאחר שמחר מגיע התיקון שבא להסדיר את הנושא של מהי כת פוגענית במדינת ישראל, אז אולי תיפתח חקירה כנגד כתות פוגעניות.

אורלי לוי אבקסיס: לכן, אני מבקשת: את הנושא הזה להחריג.

אורן אסף חזן: למה - - -?

מיקי רוזנטל: אתה רוצה, אני אסביר עוד פעם.

משה גפני: אני מציע ככה, אני מציע: מכיוון שבאמת עולים פה דיבורים – אני לא רוצה להגיד את המילה חשדות – אני מציע שנצביע על זה.

משה גפני: אני אגיש על העמותה הזאת רביזיה.

משה גפני: אני מבקש ממך בדיקה נוספת לגבי העמותה הזאת.

משה גפני: אם יתברר באמת - - -

אורלי לוי אבקסיס: אבל אין הגדרה של כת פוגענית - - -.

אורלי לוי אבקסיס: זה הביצה או התרנגולת.

<ארז אורעד: לא, אין הגדרה.

<ארז אורעד: אני מתנצל.

<ארז אורעד: רגע.

<ארז אורעד: אני רוצה פה לפתוח - - -.

<ארז אורעד: כל עוד שאין לי הגדרה מהי כת פוגענית, אין חוק – זה מקרה תעשה גלזר, הנושא הזה.

אורלי לוי אבקסיס: זה מחר עולה להצבעה בתמיכת הממשלה.

אורלי לוי אבקסיס: מה לא הבנת?

<ארז אורעד: מימי תעשה גלזר עוד - - -

מיכל רוזין: בסדר, אבל עוד אין חוק - - -

אורלי לוי אבקסיס: נכון.

אורלי לוי אבקסיס: והיום אנחנו מתקנים את מה שלא תיקנו ב-87' בוועדה הבין-משרדית של מרים תעשה גלזר וגם של חבר הכנסת יצחק הרצוג ב-2011.

מיקי רוזנטל: אם זה מה שהוא אמר, זה עוד לא הופך אותו אשם.

משה גפני: מר ארז אורעד, תקשיב אליי: אין לי עילה.

משה גפני: לפי הכללים הקיימים אין לי עילה לא להצביע על העמותה הזאת אחרי שבדקת.

<קריאה: נכון.

<קריאה: נכון.

משה גפני: בסדר.

משה גפני: אני מבקש להצביע על זה בנפרד.

משה גפני: אנחנו נאשר את זה.

משה גפני: אני אגיש רביזיה.

אורלי לוי אבקסיס: אני גם מגישה רביזיה.

משה גפני: אני אבקש להמתין עוד חודשיים-שלושה, להמתין עם הרביזיה.

משה גפני: גם את יכולה להגיש רביזיה.

מיקי רוזנטל: בסדר.

מיקי רוזנטל: זו הצעה טובה מאוד.

מיקי רוזנטל: מצוין.

מיקי רוזנטל: בינתיים הם יכולים - - -.

מיקי רוזנטל: זה לא משנה.

משה גפני: נמתין חודשיים-שלושה.

משה גפני: נראה מה יתפתח עם העניין הזה.

משה גפני: אני באמת לא יודע מעבר למה שחבר הכנסת מיקי רוזנטל העלה ולמה שאתה השבת.

משה גפני: לכן אני הולך להצביע בעד.

משה גפני: אני מצביע בעד, אבל אני שם רביזיה.

<שגית אפיק: - - -

משה גפני: לא, יש פה דברים.

משה גפני: מותר לי לבקש רביזיה כי יש פה בעיות - - -

יעל גרמן: וזה עלול - - -

אורלי לוי אבקסיס: אני אבקש רביזיה כבר מעכשיו.

מיקי רוזנטל: לא, וגם השר עצמו.

מיקי רוזנטל: השר עצמו.

יעל גרמן: למה לא לדחות את ההצבעה?

מיקי רוזנטל: אני רק לא מבין את הצורך, אבל לא אכפת לי ללכת עם - - -

אורלי לוי אבקסיס: אני בעד לדחות את ההצבעה עד אשר יתברר.

אורלי לוי אבקסיס: כי מאחר שאין חוק לא יכולים לחקור אותם על עבירה על החוק, גם אם היא כת פוגענית.

מיקי רוזנטל: אנחנו יכולים לעשות את זה לתקופת זמן מוגבלת.

מיקי רוזנטל: אדוני היושב ראש, יש לי הצעת פשרה: בסמכות הוועדה לאשר את זה למספר חודשים – שלושה חודשים, ארבעה חודשים.

מיקי רוזנטל: זה בסמכותנו.

מיקי רוזנטל: נכון.

מיקי רוזנטל: בוא נאשר את זה לארבעה חודשים וגמרנו.

משה גפני: בסדר.

משה גפני: בסדר.

משה גפני: בסדר.

משה גפני: שלושה חודשים.

מיקי רוזנטל: שלושה חודשים.

מנואל טרכטנברג: מצוין.

<ארז אורעד: חצי שנה זה נראה לי הרבה יותר - - -

משה גפני: שלושה חודשים.

משה גפני: לא, בגלל שהנושא הוא בעייתי.

מיקי רוזנטל: חבר הכנסת אורן חזן, שמעת את הצעת הפשרה שלי?

מנואל טרכטנברג: זה טוב מאוד.

מנואל טרכטנברג: זה טוב מאוד.

אורן אסף חזן: קיבלתי.

אורן אסף חזן: מקובל.

אורן אסף חזן: מקובל.

אורן אסף חזן: מקובל.

אורן אסף חזן: מקובל.

משה גפני: סעיף 53 – אני מבקש לאשר את זה לשלושה חודשים, ובמהלך הזמן הזה תהיה אפשרות גם לתקן את הדברים שנוגעים לעניין.

משה גפני: גם אני אבקש בכל זאת לבדוק הלאה.

משה גפני: לראות את הבעיה הזאת - - -

אורלי לוי אבקסיס: ולשקול - - - של החוק.

משה גפני: כן, כן, כן, כן.

משה גפני: האישור ניתן רק לשלושה חודשים.

משה גפני: מי בעד האישור לשלושה חודשים?

משה גפני: מי נגד?

משה גפני: הצבעה בעד – רוב נגד – מיעוט נמנעים – אין ההצעה להחיל את סעיף 46 לפקודת מס ההכנסה על עמותת תנועת הערבות לאיחוד העם נתקבלה.

משה גפני: האישור ניתן לשלושה חודשים.

מיקי רוזנטל: תגיד - - -

משה גפני: אמרתי: סעיף 53.

אורלי לוי אבקסיס: - - - שאני נגד.

אורלי לוי אבקסיס: רביזיה.

אורלי לוי אבקסיס: רביזיה.

משה גפני: בסדר.

משה גפני: גם על זה רביזיה?

אורן אסף חזן: על זה.

אורן אסף חזן: מה זה: "גם על זה"?

אורלי לוי אבקסיס: אני לא רוצה - - - בכלל עד שלא נדון בעניינם.

מיקי רוזנטל: תקשיבי, חברת הכנסת אורלי לוי אבקסיס: נאמר ואנחנו צודקים ומדובר שם במעשה עבריינות.

מיקי רוזנטל: שאנחנו לא יודעים את זה.

מיקי רוזנטל: בואו נהיה זהירים.

מיקי רוזנטל: בשלושת החודשים הקרובים, בין שהחוק יחוקק ועד שתוגש תלונה למשטרה ועד - - - לא יקרה שום דבר.

מיקי רוזנטל: לא יקרה שום דבר.

אורלי לוי אבקסיס: לא.

אורלי לוי אבקסיס: רק את - - - משותפת.

מיקי רוזנטל: אז את אומרת:

מיקי רוזנטל: אני רוצה להעניש אותם בלי שאני יודעת, ואני חושב - - -

אורלי לוי אבקסיס: לא, לא, אני מקפיאה מצב.

אורלי לוי אבקסיס: זה העניין.

אורלי לוי אבקסיס: לא לתת הטבות מס למי שילך לצאת - - -

מיקי רוזנטל: אבל הקפאתי להם.

מיקי רוזנטל: הקפאתי להם כבר.

מיקי רוזנטל: עכשיו הקפאתי להם לכמה חודשים.

מיכל רוזין: הם לא מקבלים היום.

מיכל רוזין: הוא מקפיא להם לשלושה חודשים.

אורלי לוי אבקסיס: הקפאנו לשלושה חודשים או אישרנו לשלושה חודשים?

מיכל רוזין: כן.

אורן אסף חזן: כן.

מיקי רוזנטל: לא.

מיקי רוזנטל: אישרנו.

<קריאה: לא - - -

משה גפני: אבל האישור לשלושה חודשים הוא בינתיים לבדוק את העניין, ותוכלי גם - - -

אורלי לוי אבקסיס: לא, לא.

אורלי לוי אבקסיס: אנחנו אישרנו את הטבת המס או הקפאנו אותה?

אורלי לוי אבקסיס: יש הבדל.

אורלי לוי אבקסיס: אז לכן אני מתנגדת.

יעל גרמן: אישרנו.

יעל גרמן: אישרנו.

<קריאה: אישרנו.

משה גפני: אישרנו.

מנואל טרכטנברג: אישרנו לשלושה חודשים.

מיקי רוזנטל: אישרנו לשלושה חודשים.

משה גפני: לשלושה חודשים.

<טמיר כהן: רביזיה?

מיקי רוזנטל: היא רוצה רביזיה – בסדר.

משה גפני: טוב.

משה גפני: אז את הרביזיות נעשה יחד.

משה גפני: שאר הסעיפים שמופיעים בבקשה מספר 912816.

משה גפני: מי בעד אישור העמותות שנמצאות ברשימה, ירים את ידו, מעבר לשתיים.

משה גפני: מי נגד? אין.

משה גפני: מי נמנע?

משה גפני: אין.

משה גפני: הצבעה בעד – רוב נגד – מיעוט נמנעים – אין ההצעה להחיל את סעיף 46 לפקודת מס ההכנסה על העמותות הנמצאות בבקשה שמספרה 912816 נתקבלה.

משה גפני: הרשימה אושרה.

משה גפני: אישור מוסדות ציבור – זה לפי סעיף 61 – 913316.

משה גפני: מי בעד אישור הרשימה, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד – רוב נגד – מיעוט נמנעים – אין ההצעה להחיל את סעיף 61 לפקודת מס ההכנסה על העמותות הנמצאות בבקשה שמספרה 913316 נתקבלה.

משה גפני: הרשימה אושרה.

משה גפני: אנחנו נעשה הצבעה ב-14:15 - - -

אורן אסף חזן: - - -

מיקי רוזנטל: אנחנו ממהרים.

מיקי רוזנטל: נו, די.

מיקי רוזנטל: באמת.

משה גפני: אלא אם כן, חברת הכנסת אורלי לוי אבקסיס, אם את מוותרת על הרביזיה, אז נעשה ב-14:10.

מיקי רוזנטל: חברת הכנסת אורלי לוי אבקסיס, אכפת לך?

מיקי רוזנטל: חברת הכנסת אורלי לוי אבקסיס, אכפת לך - - - ב-14:10?

מיקי רוזנטל: אנחנו צריכים ללכת.

מיקי רוזנטל: זה 25 דקות במקום חצי שעה.

מיקי רוזנטל: זה בסדר מבחינתך?

מיקי רוזנטל: בסדר.

מיקי רוזנטל: 14:10.

משה גפני: אז היא מורידה את הרביזיה.

מיקי רוזנטל: לא.

מיקי רוזנטל: היא רוצה שנצביע על הרביזיה, אבל ב-14:10.

משה גפני: היא לא יכולה.

<שגית אפיק: היא לא יכולה.

משה גפני: היא לא יכולה.

משה גפני: עם ההצבעה זה חצי שעה.

אורלי לוי אבקסיס: לא הבנתי.

אורלי לוי אבקסיס: מה שאלתם?

מיקי רוזנטל: אני ביקשתי להקדים את הרביזיה.

משה גפני: לא.

משה גפני: אין דבר כזה.

משה גפני: זה צריך חצי שעה.

אורלי לוי אבקסיס: אז מה ביקשתם?

משה גפני: את לא יכולה.

משה גפני: רק להוריד את הרביזיה.

מנואל טרכטנברג: להוריד.

מנואל טרכטנברג: תורידי, חברת הכנסת אורלי לוי אבקסיס.

מנואל טרכטנברג: מה.

משה גפני: 14:15.

אורלי לוי אבקסיס: אתה יודע מה, אבל אנחנו מביאים את זה לדיון.

משה גפני: מביאים את זה לדיון.

משה גפני: כן.

משה גפני: אז את מסירה את הרביזיה?

אורלי לוי אבקסיס: לא, אני לא מסירה.

אורלי לוי אבקסיס: בסדר.

משה גפני: 14:15.